Lliurats els Premis Sambori 2018 a Burjassot
2025-07-24

Nerviosos i disposats a gaudir d’un lliurament de premis molt divertidt, amenitzat pel grup Arrop i Tallaetes, els escolars de Burjassot guardonats en els Premis Sambori 2018 van omplir d’il·lusió el Centre Cultural Tívoli.

En l’edició d’enguany, al lliurament de premis de la qual no va faltar l’alcalde de Burjassot, Rafa García, les regidores de Promoció del Valencià, Educació i Igualtat, Maria Viu, Olga Camps i Lluna Àrias, respectivament, i el regidor de Promoció Econòmica, Roc Senent, han participat prop d’un centenar d’alumnes dels centres educatius del municipi. Una participació que ha sigut en forma de creacions literàries en llengua valenciana que es van remetre a la Fundació Sambori, organitzadora del premi.

En el marc de la commemoració del 25 aniversari de la mort de Vicent Andrés Estellés, l’Oficina de Promoció del Valencià (AVIVA), organitzadora del lliurament de premis, va regalar als participants un llibre en valencià, una bossa i una llibreta del #25VAE.